Sondagaand: 30 April 2017
​Goeie naand almal: Hallo Kenya: Fine spots mainly in the east with cloudy patches in the west. The storm cell in the north-west looks good and may produce a fair amount of rain. Patches showers and odd thundershowers in the west and south-west…
Die koue front (min of meer verwag) kry Swaar om die hoog oor die binneland op te breek, ja daar is kolle met 'n bietjie reën, met Koeberg die beste met 1.2mm. Die res is in meeste gevalle 1mm of minder. Daar kan nog enkele kolle wees met 'n bietjie donderweer maar ai, op makro skaal lyk dit nie na veel nie. Daar vorm wel nog 'n koue front wes van die Kaap, maar selfs die 2de een wys min koue lug in sy stert, dus verwag ek ook n ou nie wonderwerke van die 2de koue front nie. Dit is hartseer om mooi koue fronte wes van die Kaap te sien, net om te verwelk as die menere oor die Kaap beweeg. Daar het sedert vanoggend nog 'n paar plekke reën gekry in die Kruger Park, wat vir ons maar net weer sê die hoog oos van die land bly die hoog oor die binneland voed, wat weer op sy beurt verhoed dat die koue fronte behoorlik by die Kaap uitkom.
Ons mag maar hoop en 'n gebed doen dat dit beter sal wees teen môre, maar dit is waar die menslike en rekenaar voorspellings se vermoë stop….
Met 'n klomp wolke en hoë vogvlakke oor die binneland behoort minimum temperature nie te rof te daal oornag nie.
Ek hoop om môreoggend of selfs vannag meer reën te sien vir die Kaap, maar dit is 'n voorspelling van die hart en nie van die verstand nie……
Sondagoggend: 30 April 2017
​Goeie môre almal: Hallo Kenya: Sunny parts in the east, with mainly cloudy weather over the remainder of the country. Overcast spots in the north this morning with a few showers. I expect rain/showers thundershowers in the west and north during the dat and tonight.
USA: See picture, massive storms over the central parts of the USA, from south to north. Make that severe thunderstorms, stay indoors in these regions…
Lyk my die oppervlakte hoog oor die binneland wen die stryd met aflandige vloei wat maar net nie heeltemal die wyk wil neem nie, dit is nou by die Kaap en Tuinroete. George is nou vir 'n 3 de oggend in 'n ry om en by 25-26C op die minimum kant. As julle afrol sal julle sien ek het 'n foto laat gisteraand geplaas wat baie mooi storms gewys het wes van die Kaap, meeste van die storms het nou begin platval. Daar was wel 2.6mm by Alexanderbaai en amper 1mm by Kleinsee (weskus van die noord-kaap) Al wat oor Is van verlede nag se storms wes van die Kaap is die een rooi kol sui-wes van die Kaap. Ek gaan duim vashou dat daar weer ontwikkelling sal wees soos die dag aanstap en daar is ook 'n 2de koue front wat agter die eerste een ontwikkel. Hopelik sal die eerste een die hoog bietjie ,,afblaas'' sodat die 2de een 'n beter kans het om oor die Kaap in te beweeg.. Onthou net, selfs met nou die dag se lekker storms in die Kaap was daar dele wat druppels of geen reën gekry het nie… Daar is dus geen waarborg dat dit sal reën nie, ja , daar gaan kolle en strepe reën val met ;n goeie moontlikheid, maar daar gaan ook dele wees wat geen reën kry nie. Nie vreeslik nie, maar met die oppervlakte hoog wat stewig oor die land lê en gevoed word vanaf die Indiese oseaan, bly dit bewolk met mis in die oggend oor die oostelike hoëveld en daar is selfs kolle met reën, veral in en om Graskop wat al op amper 2mm staan.. Die res van die binneland is so te sê pre-frontaal, en in meeste gevalle was dit nie te rof koud oor die binneland nie, dit is net die kol daar by Jamestown/Buffelsfontein wat onder vriespunt boer teen sonop.. dit is standaard vir die streek……
Saterdag Laataand: 29 April 2017
Paar goed ontwikkelde donderstorms op die front lyn.. Alles lyk nog op koers vir reën, storms, van vroegoggend, Sondag... vir die Kaap en weskus...
Saterdagaand: 29 April 2017
​Goeie naand almal: Hallo Kenya: Fine over the central parts but cloudy in the extreme east as well as in the west and north-west with showers and thundershowers…
Die koue front probeer baie hard om by die Kaap uit te kom, maar net so hard probeer die oppervlakte hoog oor die binneland om die ooswaartse beweging van die front te keer.. In die pre-frontale fase Is dit nog steeds warm tot baie warm oor die Kaap asook die suidkus of te wel die tuinroete met temperature wat nog in die 30's is teen 6:10 namiddag/aand. Die boonste stert van die koue front beweeg in oor die suid-westelike hoek van Namibië waar daar al moontlik 'n paar stofnat kolle kan wees. Dit lyk op die model data Dat dit al langs die weskus op kan begin reën teen môreoggend… Ons moet duim vashou!!! Die groen kaart wys dat daar 'n paar makro vure kan wees, neem kennis. In die noord-oostelike hoek van die Laeveld is daar 'n bewolkte kol wat 'n paar druppels kan maak, terwyl dit meestal net deles bewolk is oor die noordelike dele van die land.
Temperature sal weer skerp daal oor die binneland maar met hoë vogvlakke nie te drasties nie… Die standaard plekke kan onder 0 C daal soos die suid-Vrystaat en die binneland van die Oos-Kaap.
Dit vir nou die storie oor die weer, geniet die aand en beplan jou terug rit huistoe, ry liewer 'n uur of wat vroeër, en kom veilig tuis…..
Vrydagaand: 28 April 2017
​Goeie naand almal: Hallo Kenya: Fine spots, See yellow areas, with cloudy patches in the west and south with scattered showers and thundershowers. An odd shower in the extreme north-east and also one in the extreme south-east.
Ek plaas vanmiddag ook die temperatuur grafiek vir George, het gou in die 30's bereik en vir 'n paar uur vasgehaak om en by 35 C, sien self. Die koue front is 'n raps nader aan die Kaap maar teen die spoed sal die koue front nou eers op die vroegste môre by die Kaap aankom. Die warmer bergwinde het ook uitgebrei tot oos van Oos-Londen en meeste kusdorpe en stede het in die 30's gedraai deur die dag. Met die warm weer op die suidkus is dit waarskynlik 'n natuurlike vuur wat daar ontwikkel het, sien groen kaart. Die wolke oor die binneland is meestal mooiweers wolke en nie reën nie. Met die koue front nader aan die Kaap môre, gaan daar weer kolle met baie warm bergwinde wees van George tot oos van Oos-Londen, behoort effe te begin afkoel soos die kuslaag stadig oos aanskuif (vanuit die weste)
Dit Is die storie vir nou, geniet die res van die super lang naweek…
Donderdagaand: 27 April 2017
​Goeie naand almal: Hallo Kenya: Mostly fine over the central and northern parts with cloudy patches in the south-west with showers and thundershowers. Tint spots with an odd shower or two in the south-east.
Die bolugtrog het verder verswak maar het nog steeds heelwat wolke behou oor die westelike binneland tot en met Oos-Londen met 'n paar stofnat kolle. (Oos-Londen 0.8mm) Meeste van die ander stasies wys ook enkele kolle stofnat of te wel 0.2 – 0.6mm oor die westelike binneland.. Die wolke oor Botswana is meestal a.g.v die oppervlakte hoog wat redelik stewig lê oor die oostelike en sentrale binneland. Die kolle wolke sal help om die minimum temperature in toom te hou, selfs oor die Vrystaat en meeste gebiede behoort ryp vry te wees oornag. Die koue front wat in die venster kom van die foto in die suid-weste is die volgende koue front wat as die model korrek is baie goed môre wes van die Kaap sal vertoon. Die ou gaan 'n stryd moet voer teen die oppervlakte hoog oor die binneland wat aflandig en droeë weer maak oor die Kaap. Ons moet maar hoop die koue front het tande soos die van 'n Haai (rugby haaie uitgesluit!!) om die hoog op te vreet en die koue front wel toe te laat om die Kaap te haal. Sal wonderlik wees as daar so gou weer opvolg reën val, maar ons sal moet wag en kyk hoe sterk die koue front Uiteindelik gaan vertoon. Ja, daar is 'n kans maar dit is eers teen môreaand. Deur die loop van die oggend kan daar ;'n sterk noorde wind optel al langs die Weskus tot by die Kaap in die pre-frontale fase… Oor die res van die land, soos ek reeds gesê het, die oppervlakte hoog is sterk en vogvlakke bly relatief hoog deur die dag en ook die rede dat daar wolke vorm…Nie reën wolke nie, wolke en mis teen die platorand.. Ry versigtig as julle in mis beland, verminder spoed….
Donderdagoggend: 27 April 2017
​Goeie môre almal: Hallo Kenya: Mostly sunny from north to south over the central parts of the country with partly cloudy patches in the east and west. Overnight there could have been a few showers in the extreme south-west and more or less the same can be expected later this afternoon and evening. (see light green)
Die bolugtrog wat soos ;n koue front lyk het verder verswak en skuif vanoggend deur PE en later Oos-Londen. Met die toename in vog het temperature nie te rof gedaal nie en selfs Buffelsfontein wat normaalweg teen die tyd van April ver onder vriespunt draai is 6 C vanoggend. Onthou, dit wat julle sien word is bolug aksie, aan die oppervlakte is daar nog steeds 'n hoog oor die binneland wat die vloei aflandig dwing langs die weskus. Ja, daar was reën oor dele van die Wes-Kaap maar soos ons almal weet is daar groot verskille in gemete reën oor kort afstande wanneer it buie en of donderbuie is. M.a.w. die dele wat minder as 1mm gekry het moet aanvaar dat die brand indeks weer skerp sal toeneem. Daar was ligte reën tot sover oos as Beaufort-Wes en tot net suid van Upington, nou nie vreeslike reën nie maar ten minste stofnat. Dat daar nog enkele kolle kan wees met ;n paar druppels in die geel ge-merkte gebied is nie onmoontlik nie, nie veel meer as stofnat nie, maar selfs dit is beter as niks nie. Die bewolkte toestande oor noord en noord-oos Botswana is a.g.v die oppervlakte hoog en ek vermoed dit sal deels wegbrand deur die dag.
In die suid-westelike hoek wys die volgende koue front gesig, meer belangrik vir my, kyk ook na die foto verder af, en sien daar is 'n klomp wit kolletjies agter die front, dit is goed, hoe kouer die lug agter die koue front hoe beter kans het die koue front om die Kaap te bereik. Dit is nou vir heelwat later môre.. vandag eers weer warm, die kombinasie pre-frontaal plus aflandige vloei van die hoog oor die binneland, eers weer warm oor dele van die Kaap…,.
Al wat ons nou kan doen is om vir die Kaap duim vas te hou, en te hoop dat die hoog oor die binneland sal verswak in die weste en dat die koue fronte sal begin inrol….
Lekker dag, ry veilig en kom veilig terug by die huis, en dan is daar die van ons wat oppad is Kaap toe om 'n nuwe tuiste te skep.. sterkte (Dit is vir Sonja!!)
Woensdagaand: 26 April 2017
​Goeie naand almal: Hallo Kenya: Mostly fine in the east with an isolated shower in the south-west, seen green spot. Remainder of the country partly cloudy with cloudy patches in the south-west where there is still a small chance for a few showers overnight..
Die boluglaag by die Kaap het toe deur die loop van die oggend nog 'n streep storms gemaak oor die Kaap en ek verstaan daar was reën tot sover noord as Calvinia. Kloofnek wat amper nie reën gewys het vroegoggend nie Staan op 17.6mm en Nuweland op Sowat 13.4mm. Bellville spog met 11mm en dan suid-wes van Die Paarl het daar sowat 12.6mm geval. Villiersdorp spog met 'n mooi 23.4mm terwyl Wolseley staan op 11.4mm en dit reën nog teen 17:15.
Die beste reën was meestal oor die suidelike dele maar ek sien daar is ook sowat 4.4mm sover noord as Koringberg in die Swartland, maar niks Porterville se kant toe nie. (Mag wees dat die reën meter vol voëljie mis is!!) Die buie en donderbuie is soos wanneer die Leeus swak speel maar tog op die ou einde wen, nie ;'n groot wen nie, maar soos ons in Rugby sou sê, wen is 'n wen. Die ronte het die boluglaag gewen. Wel, hoop nou net dat dit die pad oopgemaak is vir die koue fronte wat begin opbou, een na die ander wes van die Kaap oor die volgende klompie dae, mag die menere ook op die ou end wen en meer reën maak vir die Kaap. Oor die res van die land is daar heelwat kolle met wolke, sien gebiede omkring met geel, maar nie reën nie. Die wolke sal help dat minimums nie te kwaai daal oornag nie, nog koud maar nie vries koud nie.
Die hoog aan die oppervlakte is redelik stewig in plek dus kan daar weer kolle met mis oor die Laeveld en platorand wees. Ry versigtig….
Baie bly vir die Kaap, dit is 'n raps meer reën as wat ek voorspel het, maar ongeag, nog baie ver weg om die water krisis op te los… Die Kaap soek nou al om die ander dag 'n koue front.. vir die volgende klompie maande..
Die manne en dames kan onder kommentaar vir my sê waar hulle bly en hoeveel reën hulle gekry het, nie jou buurman se reën nie, die reën wat by jou geval het. Donderstorms kan aan een kant van 'n dorp 15mm maak, en aan die ander kant 2mm… dit is nou maar eenmaal wat donderstorms maak….
Die reën oor die Kaap sal baie help om die brand indeks in toom te hou en sekerlik kan daar 'n paar manne en dames 'n lang naweek maak, maar onthou verlof maar nog op bystand, dit het nog glad nie goed genoeg gereën nie.. (Brandbestryders)
Lekker super lang naweek vir die wat Vrydag 'n dag verlof kon insit…. Ry veilig en kom veilig terug…..,.